音樂可以用音樂元素嘅特性嚟分做唔同嘅曲種。「曲種要點分」呢家嘢可以有啲主觀，而且有啲曲種之間可能有重疊，事實上有唔少學者都喺度詏每一種曲種要點定義，甚至乎係詏「曲種」呢個詞要點定義。不過一般嚟講，冇人會否定音樂元素嘅特性可以攞嚟分曲種，屬同一隻曲種嘅音樂彼此之間有差異但喺某啲音樂元素特性上有共同點，例如用同一樣嘅拍號而且用同一種伴奏，所以鍾意隻曲種其中一首作品嘅人往往傾向都會鍾意屬同一隻曲種嘅其他作品。